钦定古今图书集成/理学汇编/文学典/第008卷 > 王楙野客丛谈 > 《诒厥于》
## 钦定古今图书集成/理学汇编/文学典/第008卷 > 王楙野客丛谈 > 《诒厥于》

洪驹父云：“世谓兄弟为‘㕛于，谓子孙为‘诒厥’，歇后语
也。子美诗曰：‘山鸟幽花皆㕛于’，退之诗曰：‘谁谓诒厥
无基址’，虽韩杜未能免俗。吴曾《漫录》乃引《南史》刘湛
等㕛于’之语，以证子美所用为有自。考诸史，自东汉
以来，多有此语，曰‘居诒厥之始，曰㕛于之情愈厚，西
汉未之闻也。知文气自东汉以来寖衰，不特是也，如’”
言“色斯赫，期则哲”之类甚多。此语至入于诗中用，可
见后世文气日不逮古如此。近时四六多以“爰立”对
具瞻作宰相事，用所谓爰立者，训于是乎立耳，不知
所立者何事，而曰即膺爰立之除，式副具瞻之望。除
即立，瞻即望，头上安头，甚可笑也。又考曹氏《命司马
氏文》曰：“违兆庶具瞻之望。”桓豁疏曰：“愿陛下追收谬
眷，则具瞻革望。”魏、晋人已有此谬。